**Ministru kabineta noteikumu projekta „Grozījumi Ministru kabineta 2012.gada 28.augusta noteikumos Nr.599 „Sabiedriskā transporta pakalpojumu sniegšanas un izmantošanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru prezidenta 2013.gada 28.maija rezolūcija Nr.45/L-1580-jur.  Informatīvais ziņojums „Par sabiedriskā transportā pārvadāto personu uzskaites un identificēšanas jautājumu analīzi un priekšlikumu izstrādi” (apstiprināts ar MK 2014.gada 14.janvāra sēdes protokollēmumu Nr.2; 32.§).  Valdības deklarācijas 79.punkts paredz nodrošinot visā valsts teritorijā pieejamus un izmaksu efektīvus pasažieru pārvadājumus.  Sabiedriskā transporta pakalpojumu likuma 13.panta piektā un devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru prezidenta 2013.gada 28.maija rezolūciju Nr.45/L-1580-jur Satiksmes ministrijai tika uzdots izvērtēt nepieciešamību izveidot darba grupu, lai sagatavotu priekšlikumus un piedāvātu iespējamos risinājuma variantus personu ar invaliditāti identifikācijai un uzskaitei.  Saskaņā ar Ministru kabineta 2013.gada 1.oktobra sēdē (prot. Nr.51  52.§) nolemto, lai nodrošinātu jautājumu par sabiedriskajā transportā pārvadāto personu ar invaliditāti uzskaites un identificēšanas problēmu analīzi un izstrādātu priekšlikumus problēmu risināšanai, tika izveidota darba grupa Pārresoru koordinācijas centra vadībā ar uzdevumu sagatavot un iesniegt Ministru kabinetā priekšlikumus par sabiedriskajā transportā pārvadāto personu uzskaiti un identificēšanu.  Analizējot ar sabiedriskajā transporta pārvadāto personu uzskaiti un identificēšanu saistītos normatīvos aktus un pašvaldību saistošos noteikumus, tika konstatētas vairākas problēmas pasažieriem, kam piešķirti braukšanas maksas atvieglojumi, uzskaitē un identificēšanā (personas ar invaliditāti, pirmsskolas vecuma bērni, bērni bāreņi, politiski represētās personas, nacionālās pretošanās kustības dalībnieki, vispārējo izglītības iestāžu izglītojamie).  Šobrīd personām, kurām valsts noteikusi braukšanas maksas atvieglojumus, braukšanas biļetes tiek izsniegtas, uzrādot attiecīgai kategorijai atbilstošu apliecību. Minēto pasažieru uzskaite sabiedriskajā transportā tiek organizēta, izsniedzot tiem braukšanas tiesības apliecinošu dokumentu – biļeti, kurai ir piemērota 100% atlaide.  Esošajā situācijā pastāv vairāki būtiski nekorektas personu uzskaites riski:   * sabiedriskā transporta pakalpojuma sniedzējs (pārvadātājs) ir iesaistīts atvieglojuma nodrošināšanas procesā, kā rezultātā:   + pārvadātājs nenodrošina uzskaiti, ka, atbilstoši sniegtajam transporta pakalpojumam, biļete ir pārdota konkrētai atvieglotas kategorijas personai, kā arī nenorāda biļetē informāciju par transporta pakalpojuma tarifu, atlaides apmēru, cenu (summa apmaksai) un PVN apmēru;   + pārvadātājam tiek nepamatoti palielināts administratīvais un finanšu slogs, jo pārvadātājam ir nepieciešams nodrošināt papildus atlaides un personas identificēšanu; * nepietiekamā apmērā nodrošināts atvieglojumu administrēšanas kontroles mehānisms; * sniedzot sabiedriskā transportā pakalpojumus, nodrošinot biļešu tirdzniecību un klientu apkalpošanu, tiek izpausts atviegloto kategoriju personu sociālais statuss.   Ņemot vērā minētos iemeslus, konstatējams, ka esošā uzskaites kārtība ir neprecīza un, rada nepamatotus izdevumus valsts budžetam, jo valstij saskaņā ar normatīvajiem aktiem ir jākompensē pārvadātajiem nesaņemtie ieņēmumi par personu ar braukšanas maksas atvieglojumiem pārvadāšanu.  Lai nodrošinātu sabiedriskajā transportā to pārvadāto pasažieru kategoriju, kam piešķirti braukšanas maksas atvieglojumi, uzskaiti un identificēšanu atbilstoši normatīvajos aktos noteiktajām prasībām, ir nepieciešams sabiedriskā transporta pakalpojuma sniegšanas brīdī uzskaitīt, ka, atbilstoši sniegtajam sabiedriskā transporta pakalpojumam, biļete ir pārdota konkrētai identificējamai personai, kurai ir piešķirts atbilstošs braukšanas maksas atvieglojums.  Atbilstoši 2012.gada 28.augusta noteikumos Nr.599 „Sabiedriskā transporta pakalpojumu sniegšanas un izmantošanas kārtība” (turpmāk – MK noteikumi Nr.599) prasībām attiecīgām pasažieru kategorijām ir tiesības izmantot braukšanas maksas atvieglojumus, uzrādot dokumentu, kas apliecina pasažiera piederību attiecīgai kategorijai (personas ar invaliditāti, pirmsskolas vecuma bērni, bērni bāreņi, politiski represētās personas, vispārējo izglītības iestāžu izglītojamie).  Ar MK noteikumu Nr.599 grozījumiem tiek precizēti biļešu un citu braukšanas dokumentu obligātie rekvizīti, kā arī, lai tiktu nodrošināts, ka biļetē tiktu norādīta informācija par transporta pakalpojuma cenu (t.i., tarifs vai braukšanas maksa), atlaides apmēru, summa apmaksai un PVN apmēru.  Kontroles mehānisms – maksājumu līdzekļu turētāja iestādes norēķinu konta izraksts.  MK noteikumu Nr.599 grozījumu saskaņošanas procesā LPPA ir apliecinājusi, ka MK noteikumu Nr.599 grozījumu 1.3., 1.4., 1.5., 1.6., 1.7., 1.8., 1.9., 1.10., 1.11., 1.12., 1.13., 1.14., 1.15. un 1.16.punktā noteiktās papildus prasības attiecībā uz biļetēm ir tehnoloģiski izpildāmas un neprasa būtiskas izmaksas to nodrošināšanai. Jāņem vērā arī tas, ka nepieciešamība veikt šādas izmaiņas ir arī saskaņā ar citu normatīvo aktu regulārām izmaiņām. |
|  | Projekta izstrādē iesaistītās institūcijas | Ar Ministru prezidenta 2013.gada 14.oktobra rīkojumu Nr.365 tika izveidota darba grupa priekšlikumu izstrādei par sabiedriskajā transportā pārvadāto personu uzskaiti un identificēšanu. Darba grupā tika iekļauti pārstāvji no Pārresoru koordinācijas centra, Satiksmes ministrijas, Vides aizsardzības un reģionālās attīstības ministrijas, Finanšu ministrijas (Valsts ieņēmuma dienesta (VID)) un Labklājības ministrijas. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums netiešā veidā ietekmē pārvadātājus, kas sniedz sabiedriskā transporta pakalpojumus un biļešu tirgotājus. | | |
| 2. | | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina sabiedrības mērķa grupas administratīvās izmaksas, neparedz informācijas sniegšanas un uzglabāšanas pienākumu un nerada administratīvo slogu. | | |
| 3. | | Administratīvo izmaksu monetārs novērtējums | MK noteikumu projekts šo jomu neskar. | | |
| 4. | | Cita informācija | Nav. | | |
| IV. Tiesību akta projekta ietekme uz spēkā esošo tiesību normu sistēmu | | | | | |
| 1. | | Nepieciešamie saistītie tiesību aktu projekti | MK noteikumu projektu paredzēts virzīt vienlaicīgi ar MK noteikumu projektu „Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos”, kuri stāsies spēkā 2015.gada 1.aprīlī un MK noteikumu projektu „Grozījumi Ministru kabineta 2012.gada 15.maija noteikumos Nr.341 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu””, kuri stāsies spēkā 2017.gada 1.janvārī. | | |
| 2. | | Atbildīgā institūcija | Pārresoru koordinācijas centrs. | | |
| 3. | | Cita informācija | Nav. | | |
| V. Sabiedrības līdzdalība un komunikācijas aktivitātes | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | 2014.gada 29. maijā noteikumu projekta saskaņošanas procesa ietvaros, PKC vadītā darba grupa organizēja tikšanos ar sociālās atstumtības riskam pakļauto personu intereses pārstāvošajām biedrībām, t.sk. „Latvijas politiski represēto apvienības”, Latvijas Cilvēku ar īpašām vajadzībām sadarbības organizācijas SUSTENTO un Īslīces SOS bērnu ciemata un Jelgavas SOS jauniešu mājas pārstāvjiem, kā arī citām iesaistītajām pusēm. Uzaicināto sabiedrisko organizāciju pārstāvji izteica atzinību par darbu pie pārejas no „0” biļetēm uz elektronisku pasažieru identifikācijas sistēmu un atbalstīja normatīvajā regulējumā plānotās izmaiņas. Tikšanās laikā minētie priekšlikumi ir ņemti vērā, uzlabojot darba grupas izstrādāto normatīvo regulējumu. | | |
| 2. | | Sabiedrības līdzdalība projekta izstrādē | Pēc darba grupas vadītāja priekšlikuma uz darba grupas sanāksmēm tika pieaicināti attiecīgo nozaru eksperti no Latvijas Pasažieru pārvadātāju asociācijas (LPPA), Latvijas Pašvaldību savienība (LPS), VSIA „Autotransporta direkcija” (ATD), Latvijas Komercbanku asociācijas (LKBA), A/s „Pasažieru vilciens” (PV), SIA „Rīgas karte” (RK). „Latvijas politiski represēto apvienība”, Latvijas Cilvēku ar īpašām vajadzībām sadarbības organizācijas SUSTENTO un Īslīces SOS bērnu ciemata un Jelgavas SOS jauniešu mājas pārstāvjiem. | | |
| 3. | | Sabiedrības līdzdalības rezultāti | Sabiedrības pārstāvji – nozaru eksperti – atbalsta MK noteikumu Nr.599 grozījumu projekta izstrādes nepieciešamību. | | |
| 4. | | Cita informācija | Nav. | | |
| VI. Tiesību akta projekta izpildes nodrošināšana un tās ietekme uz institūcijām | | | | | |
| 1. | | Projekta izpildē iesaistītās institūcijas | | | Satiksmes ministrija, Labklājības ministrija, Iekšlietu ministrija |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Projekta izpilde tiks veikta institūciju esošo funkciju ietvaros |
| 3. | | Cita informācija | | | Nav | |

Anotācijas III sadaļa – MK noteikumu projekts šo jomu neskar.

Pārresoru koordinācijas centra vadītājs P.Vilks

05.03.2015 11:06

1103

V.Bolēvics,67082925,

[Valters.Bolevics@pkc.mk.gov.lv](mailto:Valters.Bolevics@pkc.mk.gov.lv)